اکرم خان درانیسابقہ وزیراعلیٰ صوبہ خیبر پختونخوا۔ وہ صوبہ خیبر پختونخوا کے اٹھارویں وزیراعلیٰ تھے۔ سیاسی تعلق جمعیت علما اسلام فضل الرحمن گروپ سے ہے۔

ابتدائی زندگی اور تعلیم
-----------------------

1960 میں پیدا ہوئے۔ اکرم درانی کا تعلق جنوبی ضلع بنوں کے علاقے سورانی میوا خیل کے ایک متوسط خاندان سے ہے۔ اکرم درانی اپنے والدین کی واحد اولاد ہیں، ان کے والد اُس وقت فوت ہوئے جب اکرم درانی دو برس کے تھے اکرم درانی نے اپنی ابتدائی تعلیم سورانی میں سکندر خیل پرائمری اسکول سے حاصل کی - اپنا گریجویشن انہوں نے نوشہرہ سے کی اور وکالت کی ڈگری کراچی سے حاصل کی- واپس بنوں آکر خاندانی کام یعنی سیاست میں حصہ لینا شروع کر دیا–

سیاست
-----

3 مرتبہ صوبائی اسمبلی کے لیے منتخب ہونے والے اکرم درانی جمعیت علمائے اسلام کے پرانے رہنماؤں میں سے ایک ہیں - وہ 1988ء میں جمعیت میں شامل ہوئے اور اس وقت سے تاحال اس کے ساتھ رہے ہیں -

وہ 1997ء میں مختصر عرصے کے لیے صوبائی وزیر ٹرانسپورٹ اور جنگلات بھی رہے- ان کا خاندان سیاست میں پچھلی کئی پشتوں سے فعال ہے - انہوں نے خود سیاست کا آغاز پشتون قوم پرست طلبہ تنظیم پشتون اسٹوڈنٹس فیڈریشن سے کیا تھا لیکن بعد میں اسلامی جماعتوں کی جانب راغب ہوئے-

وزیراعلی
--------

10 اکتوبر کے انتخابات میں جمعیت کے ان دو ارکان میں سے وہ ایک ہیں جو داڑھی نہیں رکھتے تھے۔ لیکن بعد میں انہوں نے داڑھی رکھ لی۔ اپنے دور حکومت میں انہوں حسبہ بل جیسا متنازع بل اسمبلی میں پیش کیا جو ابھی تک متنازع ہے۔ اس کے ساتھ ساتھ تعلیم کے شعبے میں ان کی حکومت نے بہت زیادہ کام کیا۔ اور بہت سے کالجز اور اسکول قائم کیے۔ اپنے آبائی ضلع بنوں کے لیے انہوں نے ریکارڈ کام کیے۔ جس پر انہیں تنقید کا نشانہ بھی بنایا گیا۔ ان کے بیٹے زیاد اکرم درانی قومی اسمبلی کے رکن رہے جب کہ ان کے چچا زاد اعظم خان درانی ضلع بنوں کے ضلعی ناظم رہے ہیں۔

استعفی
------

ستمبر 2007ء میں اے پی ڈی ایم نے فیصلہ کیا کہ خیبر پختونخوا اسمبلی کو تحلیل کر دیا جائے۔ تاکہ پرویز مشرف کے صدارتی انتخابات کو متنازع بنایا جا سکے۔ اس مقصد کے لیے وزیر اعلیٰ کو 2 اکتوبر کو گورنر کو اسمبلی تحلیل کرنے کا مشورہ دینا تھا۔ لیکن اس سے پہلے اپوزیشن پاکستان مسلم لیگ ق نے تحریک عدم اعتماد پیش کردی جس کی وجہ صدارتی انتخابات سے پہلے خیبر پختونخوا اسمبلی کو تحلیل نہیں کیا جاسکا۔ اس کے بعد ایم ایم اے کی اتحادی پارٹی جماعت اسلامی نے صدارتی انتخاب سے پہلے ہی استعفی دے دیا۔ وزیراعلیٰ عدم اعتماد کا سامنا کرنا چاہتے تھے۔ لیکن ان استعفوں کے بعد ان کی اکثریت برقرار نہ رہ سکی۔ اس بنا پر جماعت اسلامی اور جمعیت علما اسلام کے درمیان میں شدید اختلافات سامنے آئے۔ اور آخر کار وزیراعلیٰ خیبر پختونخوا کو مجبوراً گورنر کو اسمبلی کی تحلیل کی سفارش کرنا پڑی۔ گورنر نے 10 اکتوبر 2007ء کو خیبر پختونخوا اسمبلی تحلیل کرکے شمس الملک کو نگران وزیر اعلیٰ مقرر کر دیا۔ اس پورے کھیل میں جمعیت علما کا کردار کافی متنازع رہا اور اسے کافی تنقید کا نشانہ بنایا گیا۔ اور سیاسی حلقوں نے یہ الزام لگایا کہ صدر اور جمعیت کے درمیان میں پہلے سے ساز باز ہو چکی تھی اس لیے خیبر پختونخوا اسمبلی کو بروقت تحلیل نہ کیا جاسکا۔

صوبائی قائد حزب اختلاف
----------------------

2008ء میں ان کی پارٹی کو شکست کا سامنا کرنا پڑا اس لیے پاکستان پیپلز پارٹی اور عوامی نیشنل پارتی کی مخلوط حکومت میں ان کو اپوزیشن کے بینچوں پر بیٹھنا پڑا۔ ان کو اپوزیشن پارٹیوں نے متفقہ طور پر قائد حزب اختلاف مقرر کیا۔

حوالہ جات
---------

| * د
* ب
* ت
عباسی کابینہ (2017ء—مئی 2018ء) |
| --- |
| وفاقی وزیر | **شاہد خاقان عباسی**
* احسن اقبال
* اکرم خان درانی
* خرم دستگیر
* غلام مرتضیٰ خان جتوئی
* حافظ عبدالکریم
* حاصل خان بزنجو
* کامران مائیکل
* خواجہ سعد رفیق
* خواجہ محمد آصف
* صلاح الدین ترمذی
* عبد القادر بلوچ
* مولانا امیر زمان
* محمد بلیغ الرحمن
* چوہدری محمد برجیس طاہر
* محمد پرویز ملک
* اسحاق ڈار
* مشاہد اللہ خان
* سید صدر الدین شاہ راشدی
* رانا تنویر حسین
* ریاض حسین پیرزادہ
* سائرہ افضل تارڑ
* اویس احمد خان لغاری
* سردار محمد یوسف
* شیخ آفتاب احمد
* سکندر حیات خان بوسان
* سید جاوید علی شاہ
* زاہد حامد
* دانیال عزیز

 |  |
| ریاستی وزیر | 
* عابد شیر علی
* Abdul Rehman Khan Kanju
* انوشہ رحمان
* Darshan Punshi
* غالب خان
* جام کمال خان
* چودھری جعفر اقبال
* مریم اورنگزیب
* محسن شاہنواز رانجھا
* عثمان ابراھیم
* اکرم انصاری
* محمد امین الحسنات شاہ
* Arshad Khan Leghari
* محمد جنید انور چودھری
* محمد طلال چودھری
* طارق فضل چوہدری
* Syed Ayaz Ali Shah Sheerazi
* Mir Dostain Khan Domki
* ممتاز احمد تارڑ

 |

| * د
* ب
* ت
وزیر اعلیٰ خیبر پختونخوا |
| --- |
| 
* عبد القیوم خان
* عبد الرشید خان
* بہادر خان
* مفتی محمود
* عنایت اللہ گنڈاپور
* نصر اللہ خٹک
* اقبال خان جدون
* ارباب جہانگیر خان
* *فضلِ حق*\*
* آفتاب شیرپاؤ
* میر افضل خان
* *مفتی محمد عباس*\*
* پیر صابر شاہ
* آفتاب شیرپاؤ
* *راجہ سکندر زمان*\*
* مہتاب عباسی
* اکرم خان درانی
* *شمس الملک*\*
* امیر حیدر خان ہوتی
* *طارق پرویز*\*
* پرویز خٹک
* *دوست محمد*\*
* محمود خان

 |  |
| *\** سے مراد نگران وزرائے اعلیٰ ہیں۔ |







1. ↑